DA Den Europæiske Unions Tidende L 32/25

KOMMISSIONENS BESLUTNING

af 30. januar 2008

om ændring af beslutning 93/52/EØF for så vidt angår erklæringen om, at visse administrative regioner i Italien er officielt fri for brucellose (B. melitensis), og beslutning 2003/467/EF for så vidt angår erklæringen om, at visse administrative regioner i Italien er officielt fri for kvægtuberkulose og kvægbrucellose, og at visse administrative regioner i Polen er officielt fri for enzootisk kvægleukose

(meddelt under nummer K(2008) 324)

(EØS-relevant tekst)

(2008/97/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig bilag A, kapitel I, punkt 4, bilag A, kapitel II, punkt 7, og bilag D, kapitel I, punkt E,

under henvisning til Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet (2), særlig bilag A, kapitel 1, afsnit II, og

ud fra følgende betragtninger:

(1) Kommissionens beslutning 93/52/EØF af 21. december 1992 om konstatering af, at bestemte medlemsstater eller regioner overholder betingelserne for brucellose (B. melitensis), og om anerkendelse af deres status som medlemsstat eller region, der er officielt fri for denne sygdom (3), indeholder en liste over medlemsstater og regioner, der officielt anerkendes som værende fri for brucellose (B. melitensis), jf. direktiv 91/68/EØF.

(2) Italien har forelagt Kommissionen dokumentation, der viser, at betingelserne i bilag A, kapitel 1, afsnit II, punkt 1, litra b), i direktiv 91/68/EØF er opfyldt for så vidt angår provinserne Latina og Roma i regionen Lazio og regionen Veneto. De pågældende provinser og den pågældende region bør derfor anerkendes som værende officielt fri for brucellose (B. melitensis).

(3) Direktiv 64/432/EØF foreskriver, at medlemsstater eller områder eller regioner i medlemsstater kan erklæres officielt fri for tuberkulose, brucellose og enzootisk kvægleukose for så vidt angår kvægbesætninger, under forudsætning af at visse betingelser i direktivet er opfyldt.

(4) Listerne over regioner i medlemsstaterne, der er erklæret fri for kvægtuberkulose, kvægbrucellose og enzootisk kvægleukose, findes i Kommissionens beslutning 2003/467/EF af 23. juni 2003 om fastlæggelse af kvægbesætningers status i visse medlemsstater eller regioner i medlemsstater som officielt fri for tuberkulose, brucellose og enzootisk kvægleukose (4).

(5) Italien har forelagt Kommissionen dokumentation, der viser, at de relevante betingelser i direktiv 64/432/EØF er opfyldt for så vidt angår provinsen Vercelli i regionen Piemonte og provinserne Pisa og Pistoia i regionen Toscana, med henblik på at de pågældende provinser erklæres for regioner i Italien, der er officielt fri for tuberkulose.

(6) Italien har endvidere forelagt Kommissionen dokumentation, der viser, at de relevante betingelser i direktiv 64/432/EØF er opfyldt for så vidt angår provinsen Brindisi i regionen Puglia og regionen Toscana, med henblik på at den pågældende provins og den pågældende region erklæres for regioner i Italien, der er officielt fri for brucellose.

(7) På grundlag af den dokumentation, der er fremlagt af Italien, bør de pågældende provinser og den pågældende region erklæres for regioner i Italien, der er officielt fri for henholdsvis kvægtuberkulose og kvægbrucellose.

(8) Polen har forelagt Kommissionen dokumentation, der viser, at de relevante betingelser i direktiv 64/432/EØF er opfyldt, således at visse powiaty kan betragtes som regioner i Polen, der er officielt fri for enzootisk kvægleukose.

(9) På grundlag af den dokumentation, der er fremlagt af Polen, bør de pågældende powiaty betragtes som regioner i den pågældende medlemsstat, der er officielt fri for enzootisk kvægleukose.

(10) Beslutning 93/52/EØF og 2003/467/EF bør derfor ændres i overensstemmelse hermed.

(11) Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET FØLGENDE BESLUTNING:

Artikel 1

Bilag II til beslutning 93/52/EØF ændres som angivet i bilag I til nærværende beslutning.

Artikel 2

Bilag I, II og III til beslutning 2003/467/EF ændres som angivet i bilag II til nærværende beslutning.

Artikel 3

Denne beslutning er rettet til medlemsstaterne.

Udfærdiget i Bruxelles, den 30. januar 2008. På Kommissionens vegne Markos KYPRIANOU Medlem af Kommissionen

(1) EFT 121 af 29.7.1964, s. 1977/64. Senest ændret ved Kommissionens beslutning 2007/729/EF (EUT L 294 af 13.11.2007, s. 26).

(2) EFT L 46 af 19.2.1991, s. 19. Senest ændret ved direktiv 2006/104/EF (EUT L 363 af 20.12.2006, s. 352).

(3) EFT L 13 af 21.1.1993, s. 14. Senest ændret ved beslutning 2007/399/EF (EUT L 150 af 12.6.2007, s. 11).

(4) EUT L 156 af 25.6.2003, s. 74. Senest ændret ved beslutning 2007/559/EF (EUT L 212 af 14.8.2007, s. 20).

BILAG I I bilag II til beslutning 93/52/EØF affattes andet afsnit vedrørende Italien således: »I Italien: — Regionen Abruzzo: provinsen Pescara — Regionen Friuli-Venezia Giulia — Regionen Lazio: provinserne Latina og Roma — Regionen Liguria: provinsen Savona — Regionen Lombardia: provinserne Bergamo, Brescia, Como, Cremona, Lecco, Lodi, Mantova, Milano, Pavia, Sondrio og Varese — Regionen Marche: provinserne Ancona, Ascoli Piceno, Macerata, Pesaro og Urbino — Regionen Molise: provinsen Isernia — Regionen Piemonte: provinserne Alessandria, Asti, Biella, Cuneo, Novara, Torino, Verbania og Vercelli — Regionen Sardinia: provinserne Cagliari, Nuoro, Oristano og Sassari — Regionen Trentino-Alto Adige: provinserne Bolzano og Trento — Regionen Toscana: provinserne Arezzo, Firenze, Grosseto, Livorno, Lucca, Massa-Carrara, Pisa, Pistoia, Prato og Siena — Regionen Umbria: provinserne Perugia og Terni — Regionen Veneto.«